L’Escola d’Adults obri la matrícula per al curs 2025/2026, l’1 de juliol
2025-07-24

L’Escola de Formació Bàsica per a Persones Adultes de Burjassot, dependent de la Regidoria d’Educació, dirigida per Manuela Carrero, ja ho té tot preparat per a obrir la matrícula del curs escolar 2025/2026.

L’alumnat que durant el curs 2024/2025 ha estat matriculata l’Escola, el termini de matrícula telemàtica queda establit entre l’1 i el 31 de juliol, els dos inclusivament, a través de la Carpeta Electrònica de l’Ajuntament de Burjassot.

Per part seua, les persones que s’incorporen a l’Escola de Persones Adultes per primera vegada, hauran d’efectuar la matrícula del 2 al 14 de setembre, els dos inclusivament, tant telemàtica com presencialment.

En els dos casos, tant al juliol com al setembre, en el moment de formalització de la matrícula, cal abonar l’assegurança del curs, també de manera telemàtica.

L’Escola de Formació Bàsica per a Persones Adultes de Burjassot oferEix formació en FIPA I (formació inicial per a persones adultes, primer nivell, abans alfabetització i neolectors); FIPA II (formació inicial per a persones adultes, segon nivell, abans Educació Base); ESPA I (Educació Secundària, primer nivell) i ESPA II (Educació Secundària, segon nivell). A més, també ofereix formació de Valencià en nivells A1, B2 i C1; Castellà per a estrangers; preparació de proves d’accés a Cicles de Grau Superior i preparació de proves d’accés a la universitat per a majors de 25 i 45 anys.

Les persones interessades a rebre més informació sobre horaris, preus i dies corresponents a cada modañlitat de formació, poden contactar amb l’Escola en el telèfon 96 363 81 11 i en el correu electrònic epa@burjassot.es.